যুদ্ধ বিরতি প্রসঙ্গে ফোনালাপ ট্রাম্প-জেলেনস্কির! অবশেষে থামতে চলেছে কি যুদ্ধ?

ওয়েব ডেস্ক: রাশিয়ার প্রেসিডেন্ট পুতিনের (Vladimir Putin) সঙ্গে মার্কিন প্রেসিডেন্ট ডোনাল্ড ট্রাম্পের (Donald Trump) ফোনালাপের পর এবার ইউক্রেনের প্রেসিডেন্ট ভলোদিমির জেলেনস্কির (Volodymyr Zelenskyy) সঙ্গে ফোনালাপ ট্রাম্পের। জানা যাচ্ছে, গতকাল অর্থাৎ বুধবার দুই রাষ্ট্রনেতার মধ্যে টানা ১ ঘন্টা ফোনালাপ হয়।

কিন্তু ঠিক কী কথা হল দুজনের?

সূত্রের খবর, ট্রাম্প ও জেলেনস্কি তাঁদের ১ ঘন্টা ফোনালাপে রাশিয়া-ইউক্রেন যুদ্ধ বন্ধে একসঙ্গে কাজ করার বিষয়ে আলোচনা করেছেন। এমনকি ইউক্রেনের প্রেসিডেন্ট ভলোদিমির জেলেনস্কি মার্কিন প্রেসিডেন্ট ডোনাল্ড ট্রাম্পকে যুদ্ধ বিরতি আনার প্রতিশ্রুতিও দিয়েছেন। ইতিমধ্যেই হোয়াইট হাউসের পক্ষ থেকে দুই দাপুটে নেতার এই ফোনালাপকে ‘দুর্দান্ত’ বলে মন্তব্য করা হয়েছে।

আরও পড়ুন: পুতিনকে ফোন করবেন ট্রাম্প! এবার কি থামবে রাশিয়া-ইউক্রেন যুদ্ধ?

উল্লেখ্য, এর আগে গত মাসের ২৮ ফ্রেব্রুয়ারি হোয়াইট হাউসে মুখোমুখি হন জেলেনস্কি ও ট্রাম্প। সেখানে তাঁদের মধ্যে আলোচনা শুরু হলেও কিছুক্ষণের মধ্যেই বাগবিতণ্ডায় জড়িয়ে পরেন দুজনে। আর তারপর এই প্রথম তাঁদের মধ্যে হল বাক্যালাপ। আর সেই বাক্যালাপ থেকেই জানা যাচ্ছে, । সৌদি আরবে শান্তিচুক্তির আলোচনা নিয়ে কারিগরি দলের কাজের ব্যাপারে দুই নেতা এবার একমত।

উল্লেখ্য, এর আগে পুতিনের সঙ্গে বৈঠক হয় ট্রাম্পের। সেখানে ট্রাম্প ও পুতিনের বৈঠকে আলোচনার মূল কেন্দ্রবিন্দু ছিল রাশিয়ার দাবিগুলি মেনে নেওয়ার ব্যাপারে ইউক্রেনকে সম্মত করা। বিশেষ করে অধিকৃত কুরস্ক অঞ্চলের উপর ইউক্রেনের দাবি প্রত্যাহার, যুদ্ধবন্দি বিনিময় ইত্যাদি। আর এবার ইউক্রেনও সম্মতি দিল যুদ্ধবিরতিতে।

হোয়াইট হাউসের পক্ষ থেকে জানানো হয়েছে, জেলেনস্কি ট্রাম্পের কাছে রাশিয়ার আক্রমণ ঠেকাতে আরও আকাশ প্রতিরক্ষা ব্যবস্থা চেয়েছেন। আর যাতে ট্রাম্প বলেন, তিনি ইউরোপে প্রয়োজনীয় সামরিক সরঞ্জাম খুঁজে পেতে সাহায্য করবেন।

গত মঙ্গলবার পুতিনের সঙ্গে ফোনালাপের পর এবার জেলেনস্কির সঙ্গে ফোনালাপও ফলপ্রসূত হতে চলেছে। এক মাসের জন্য এই বোঝাপড়াকেই আংশিক যুদ্ধবিরতি বলে বর্ণনা করা হচ্ছে।

দেখুন অন্য খবর